Oklando salos
Oklando salos (angl. Auckland Islands, maor. Motu Maha) − vulkaninių salų grupė Ramiojo vandenyno pietvakariuose, 465 km į pietus nuo Naujosios Zelandijos Pietų salos. Salos priklauso Naujajai Zelandijai. Jų plotas − 680 km². Didžiausias aukštis − virš 600 m. Oklando salos negyvenamos, bet jose dažnai lankosi mokslinės ekspedicijos, nes čia yra ruonių gulyklos; peri pingvinai. Naujosios Zelandijos subantarktinių salų grupėje įtrauktos į UNESCO Pasaulio paveldo sąrašą.